夢李白·其二
作者：杜甫
朝代：唐
主题：五言古詩
篇章：夢李白二首·其二

paragraphs: 浮雲終日行，遊子久不至。
三夜頻夢君，情親見君意。
告歸常侷促，苦道來不易。
江湖多風波，舟楫恐失墜。
出門搔白首，若負平生志。
冠蓋滿京華，斯人獨憔悴。
孰雲網恢恢，將老身反累。
千秋萬歲名，寂寞身後事。

标签：蒙学
唐詩三百首